SUID-AFRIKAANSE RADIOLIGA 
SARLNUUS SONDAG 23 MEI 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Ontvangsrapporte oor die eksperimentele herleiding op 10,130 MHz sal waardeer 
word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Dit is met leedwese dat ons die heengaan van twee radioamateurs moet 
aankondig. 


Johnny, ZSBAAL, is op 27 April as gevolg van `n massiewe hartaanval oorlede. 


Ossie Carstens, ZS1DZ, is vroeg Saterdagoggend 1 Mei in sy bed in die Helen 
Keller Tehuis in Pinelands oorlede. Hy word oorleef deur sy dogter Kim en twee 
seuns, Storm en Dain en hulle families. Ossie was lank `n lid van die Kaapstadse 
Amateurradiosentrum en vir baie jare die nasionale JOTA-ko-ordineerder vir die 
Suid-Afrikaanse Padvindersvereniging. Ossie sal baie gemis word deur sy baie 
vriende. 

Ons innige simpatie aan die ontslape amateurs se familie en vriende. 

(POUSE) 

In die nuus vandag; 


SARL RAADSVERGADERINGS 


TSHWANE WIL DIE GROTER PRETORIAGEBIED MET KLK IN 'N IN- 
TELLEGENTE STAD VERANDER 


Z2 OSL-BURO GESLUIT 


INTEGNETBESPREKING OOR WAT JY ALLES AS RADIOAMATEUR 
KAN DOEN 


Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
SARL RAADSVERGADERINGS. 


Die Raad van die SARL vergader elke ses weke dmv. `n telekonferensie. Die 
volgende vergadering vind op 2 Junie plaas. Indien u `n saak het wat u aan die 
Raad wil voorlê, stuur dit asb. aan die Sekretaris van die Raad. Die Sekretaris 
stuur dit dan aan al die Raadslede, maar vir besondere aandag deur die Raad- 
slid in wie se portefeulje dit pas, en indien die betrokke Raadslid dit nie self 
kan afhandel nie, sal dit by die volle Raadsvergadering bespreek word. Sulke 
voorleggings moet die Sekretaris bereik `n week voor die Raadsvergadering. 


U kan met die SARL se Raad kommunikeer deur e-pos te stuur aan secretary@ 
sarl.org.za of op pakketradio na ZS1AAZ@ZSOSTB. Die Raad van die SARL is 
ingestel daarop om kommunikasie met die amateurgemeenskap te bevorder. 


TSHWANE WIL DIE GROTER PRETORIAGEBIED MET KLK IN 'N IN- 
TELLEGENTE STAD VERANDER 


Tshwane wil die groter Pretoriagebied met KLK in `n intellegente stad verander 
deur gebruikmaking van wyespektrum kraglynkommunikasietegnologie om elke 
huis aan die internet te kan koppel deur middel van die kragvoorsieningsnetwerk. 
Charles Kuun het Donderdag by die Futurexkonferensie in Sandton gesê dat 
met liberalisering van telekommunikasie in Suid-Afrika die Metroraad sy visier 
daarop gegerig het om 'n “Metro Telco” te word ten einde kommunikasiedienste 
aan sy inwoners te bied deur middel van sy uitgestrekte elektrisiteitsverspreid- 
ingstelsel. 


Hy het gesê dat verskeie stelsels oorweeg is en tans word 'n proeflopie gedoen 
in 'n troshuiskompleks wat tot dusver baie suksesvol is. In antwoord op `n 
vraag deur ZS6GAKV, wat die konferensie bygewoon het, of die Metro enige 
steurinstoetse uitgevoer het, was die antwoord nee. (Charles Kuun het gesê 
dat gedurende die eerste toets 'n nabygeleë radioamateur oor steurings gekla 
het maar nadat die Metro `n latere geslag stelsel geinstalleer het, die probleem 
verdwyn het. 


Behalwe vir moontlike steurings aan radiodienste, is KLK ook vatbaar vir RFS, 
steuring van nabygeleë radioseine. Met radioamateurs wat tussen die teikenver- 
bruikers bly, is RFS nog `n rede vir bekommernis. Dit mag 'n groot toekomstige 
invloed hê op die reg van radioamateurs om op die lug te gaan. Dit is hoogs 
waarskynlik dat dit tot baie klagtes oor RFS sal lei. 


Andrian Maguire, wat namens die maatspappy wat die KLK-stesel aan die 
Metro verskaf, gepraat het, het gesê dat 'n nuwe geslag KLK in 2005 beskikbaar 
gaan kom wat oor die fasiliteit beskik om sekere frekwensies te blokkeer en dus 
steurings kan elimineer. Die RFS-probleem, wat blyk tot dusver nognie aange- 
spreek is nie, sal steeds ʼn groot probleem wees. Hy het gesê dat KLK nie deur 
OKOSA gelisensieër is nie maar word getoets volgens `n spesiale voorsiening in 
die regulasies. 


Charles Kuun het ingestem om die SARL gedurende die volgende aantal weke 
te ontmoet ten einde die implikasies wat KLK vir radiokommunikasie inhou te 
bespreek en die versoek van die SARL om toetse uit te voer om vas te stel wat 
die impak van KLK op radiodienste sal wees sowel as die RFS-immuniteit van 
die stelsel te oorweeg. 


Z2 OSL-BURO GESLUIT 


Don, G3BJ, het die volgende aankondiging gedoen: “Tydens die die vergadering 
van die Zimbabwe Amateurradiovereniging gehou op 8 Mei 2004, het ZARS die 
besluit geneem om die Zimbabwe OSL-Buro te sluit. Dit is eenvoudig te wyte 
aan die buitensporige kostes wat nou in Zimbabwe heers. 


Die hoofonkoste is die posgeld op versending van kaarte na die verskeie buro's 
oor die wêreld heen. Dit is ook gekoppel aan `n afnemende aantal lede sodat 
redelike ledegeld nie meer die bedryf van `n buro kan bekostig nie. ZARS het 
aan sy lede aanbeveel om @SL-bestuurders te vind indien hulle nie alreeds `n 
bestuurder het nie. `n Aantal het die aanbeveling ter harte geneem en reëlings 
is getref. Ledeverenigings moet asb. van hierdie reëlings kennis neem en hul 
OSL-bestuurders dienooreenkomstig inlig.” 


Hierdie is inderdaad 'n treurige gebeurtenis in die geskiedenis van amateurradio 
in Zimbabwe en ons kan dit nie laat verbygaan sonder om van die uitstaande 
prestasies van en bydraes gemaak deur die Zimbabwies amateurs in herinnering 
te roep nie. 


Die mees uitstaande wat die algemene amateurradiopubliek dalk mag onthou is 
seker die eerste AMA-kontakte in Afrika deur Peter Carey, toe ZES5JJ en nou 
ZS6JT, en wie nou in Centurion, Gauteng woon. 


Peter se eerste om AMA-kontak was met Dr. Allen Katz op 432 MHz wat daartoe 
gelei het dat Dr. Katz die eerste WAC in die wêreld vir 432 MHZ verwerf het. 
Later het Peter 'n @OSO met Dr Charles Suckling op 1296 MHz gevoer, weereens 
`n eerste in Afrika. 


) 


`n Ander eerste, en werklik voor die AMA-kontakte, was vroeg in 1960 toe `n 
groep amateurs begin het om toerusting te bou om satellietseine te ontvang wat 
daartoe gelei het dat hulle Dr. James van Allen van die Towa, Staatsuniversiteit 
bygestaan het in sy poging om die laer uitstralingsgordel te karteer wat later 
die van Allengordel genoem is. Later in die navorsing is die groep selfs deur 
Dr. van Allen gemagtig om opdragte aan die gebruikte satelliet te stuur, en dit 
voordat rekenaars bestaan het!! 


Ons bring hulde aan die radioamateurs vir wat hulle in daardie tyd bereik het. 
RADIO Z7S 


Die Maart-April uitgawe van Radio ZS kan nou van die SARL-webwerf by 
www.sarl.org.za afgelaai word. Dit is 1,6 MG groot. 


Die redakteur is op soek na artikels vir die volgende uitgawes van Radio Z$S en 


versoek lede om materiaal vir publikasie te verskaf. Goeie fotos vir die buite- 
blad van Radio ZS word ook benodig. Die materiaal kan of in MSWord- of 
WordPerfectformaat gestuur word. Prente kan in jpg- of bmp-formaat aanges- 
tuur word. Dit kan per e-pos gestuur word aan radiozs@sarl.org.za of na die 
roepseinboekadres van Dennis ZS4BS. 


INTEGNETBESPREKING OOR WAT JY ALLES AS RADIOAMATEUR 
KAN DOEN 


Die volgende INTEGNET sal op Sondagaand 30 Mei om 20:00 gehou word. 
Verskeie radioamateurs en spesiale belangegroepe sal hul aktiwiteite met u deel 
en vertel hoe jy meer genot kan put uit radioamateurwese. Dit beloof om `n baie 
interessante program te wees. Klubs wat hul herhalers aan die net wil koppel 
moet `n e-pos stuur aan armi@sarl.org.za met die tefoonnommer wat gekoppel 
moet word. Ongelukkig kan selfone en voorafbetaalde telefone nie gekoppel 
word nie. Dui ook asb. aan watter herhaler gekoppel gaan word, sy frekwensie 
en dekkingsgebied. 


WILLEM PRINSLOO LANDBOUMUSEUM MAMPOERFEESBESOEK 


Die jaarlikse Willem Prinsloo Landboumuseum Mampoerfeesbesoek (Bring en 
Braai) vind plaas op die 29 Mei. 


Die besoek word deur die Centurion Radioamateurklub geko-ordineer vir alle 
belangstellende radioamateurs en luisterraars. 


Afslag is bekom vir `n minimale toegangsgeld van R10,00 per volwassene en 
R5,00 per kind. 


Die organiseerders versoek ook dat die radioamateurs `n gekombineerde bydrae 
sal lewer deur die uitstalling van hul stokperdjie. 


Belangstellendes kan vir Whitey Joubert, ZR6 JJJ, kontak by 082-416-7250 of 
GAS, ZSGRA, by 082-463-1551 ten einde te kwalifiseer vir afslag en toegang tot 
die terrein. Vure vir braai sal beskikbaar wees. 


UITSLAG VAN DIE OOSRAND RADIOKLUB SE JAKKALSJAG 
Die Oosrand Radioklub het op 15 Mei `n jakkalsjag gehou. 


Die sender met 'n kraglewering van 6 W was in die Bokkiepark in Boksburg 
weggesteek. Die spanne het by die klubhuis van die Oosrand Radioklub begin, 
gewapen met slegs 'n gebiedskaart en die frekwensie van die jakkals se uitsend- 
ing. 


Die jakkals is in minder as twee uur deur die mededingers opgespoor wat hul 
vaardigheid met die opsporing van die skelm onderstreep. Die resultate is as 
volg: 


1ste Plek: Hennie, ZSGHEB, Jaagues, ZS6WDL, en Sally; 2de Plek: Retha, 
ZR6XT, en Pieter, ZS6XT; 3de Plek: John, ZS6ABJ, Sakkie, ZS6BPA. 


'n Spesiale woord van dank aan Sam wat een van die pryse geborg het. 


STOOMTREINAVONTUUR 


Alle radioamateurs en familie word deur die Oosrand Radioklub uitgenooi om 
deel te neem aan die stoomtreinavontuur na die Koster Mampoerfees op 5 
September. (Ons vertrek (06:00 en keer weer 12 ure later terug. Dit beloof 
om 'n aangename avontuur vir die hele familie te wees. 


Besprekings is noodsaaklik voor einde Junie. Kontak Johanna Harris by O011- 
814-2121 gedurende kantoorure om besprekings te bevestig. 


OOS-RAND VLOOIMARK 


Die Oos-Rand Radioklub nooi almal na `n vlooimark op 2 Oktober by die klub- 
huis in Springs. Aktiwiteite begin om 08:00 


VOORTPLANTINGSTOESTANDE 


Kobus, ZS6GKOB, rapporteer dat soos verwag, het die toestande oor die afgelope 
week ietwat verbeter. Die sonvlekgetal het wel gestyg, maar teen die einde van 
die week weer begin daal. Hierdie patroon herhaal hom sowat elke 27 dae en is 
direk gekoppel met die son wat sowat 27 dae neem om om sy eie as te draai. Die 
sonvlekgetal was Vrydag 56,3 teenoor verlede week se 48,5. Die verwagting is 
dat dit oor die volgende dae sal daal. Baie interessant was dat die sonvlekgetal 
skielik, maar slegs vir `n baie kort tyd, geweldig gestyg het- tot so hoog as 148. 
Die goeie DX-liefhebber moet nooit met sulke gebeure onkant gevang word nie 
- dit gebeur gereeld - moenie dat die lae sonvlekgetal julle afsit nie. Die 15 m 
band was ten tye hiervan pragtig oop na die ooste. Voortplantingtoestande was 
oor die algemeen swak tot redelik. Toestande mag tussen 21 en 23 Mei by tye 
goed wees. 


AKTIWITEITE OM AAN DEEL TE NEEM 


29 Mei, eerskomende Saterdag, die Willem Prinsloo Landboumuseum se Mam- 
poerfeesbesoek; Volgende Sondag, 30 Mei, sal die President se net weer om 12:00 
op verskillende frekwensies op die lug wees. 30 Mei INTEGNET om 20:00; 30 
Junie, die laaste dag vir besprekings vir die stoomtreinrit na nog `n mampoerfees, 
hierdie keer in Koster op 5 September; 2 Oktober, vlooimark in die Oos-Rand. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 (82 kHz en 145,625 MHG in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZS6NE,, en gelees deur ....... vanuit ....... AS 'n diens aan radioama- 
teurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


